CELEX: 52018JC0019
Language: et
Date: 2018-06-22
Title: Ühisettepanek: NÕUKOGU OTSUS, mis käsitleb Euroopa Liidu nimel võetavat seisukohta edasijõudnud riigi staatusest tuleneva ELi-Maroko tegevuskava (2013–2017) pikendamist käsitleva soovituse vastuvõtmise kohta assotsiatsiooninõukogus, mis on loodud Euroopa - Vahemere piirkonna lepinguga ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel

EUROOPA KOMISJON
            Brüssel,22.6.2018
            JOIN(2018) 19 final
            2018/0261(NLE)
            Ühisettepanek:
            NÕUKOGU OTSUS,
            mis käsitleb Euroopa Liidu nimel võetavat seisukohta edasijõudnud riigi staatusest tuleneva ELi-Maroko tegevuskava (2013–2017) pikendamist käsitleva soovituse vastuvõtmise kohta assotsiatsiooninõukogus, mis on loodud Euroopa - Vahemere piirkonna lepinguga ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel
            
               
         
         
            
               SELETUSKIRI
            
            
               1.Ettepaneku sisu
            
            
               Käesolev ettepanek käsitleb otsust, millega määratakse kindlaks Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) (edaspidi „leping“ või „Euroopa – Vahemere piirkonna leping“) asutatud assotsiatsiooninõukogus liidu nimel võetav seisukoht seoses sellise kavandatava otsuse vastuvõtmisega, millega pikendatakse ühe aasta võrra edasijõudnud riigi staatusest tulenevat ELi–Maroko tegevuskava (2013–2017).
            
            
               2.Ettepaneku taust
            
            
               2.1.Euroopa – Vahemere piirkonna leping
            
            
               Euroopa – Vahemere piirkonna lepingu eesmärgid on järgmised: 
            
            
               ·tagada sobilik raamistik poolte vaheliseks poliitiliseks dialoogiks, et võimaldada nendevaheliste suhete tihendamist kõigis valdkondades, mida nad peavad nimetatud dialoogi seisukohast asjakohaseks;
            
            
               ·määrata kindlaks kaupade, teenuste ja kapitali liikumise järkjärgulise liberaliseerimise tingimused;
            
            
               ·aidata kaasa Magribi piirkonna integratsioonile, soodustades Maroko ja muude sealsete riikide vahelist suhtlust ja koostööd; 
            
            
               ·arendada riikidevahelist suhtlust ning tagada tasakaalustatud majanduslike ja sotsiaalsetele suhete hoogustumine poolte vahel (eelkõige dialoogi ja koostöö kaudu), et aidata kaasa Maroko riigi ja rahva arengule ja heaolule; 
            
            
               ·edendada koostööd majanduse, sotsiaalküsimuste, kultuuri ja rahanduse valdkonnas.
            
            
               Leping jõustus 1. märtsil 2000.
            
            
               2.2.Assotsiatsiooninõukogu
            
            
               Euroopa – Vahemere piirkonna lepinguga asutatud assotsiatsiooninõukogu koosneb ühelt poolt Euroopa Liidu Nõukogu ja Euroopa Komisjoni liikmetest ning teiselt poolt Maroko Kuningriigi valitsuse liikmetest. Selleks et saavutada lepingus seatud eesmärgid, on assotsiatsiooninõukogule antud otsustusõigus; samuti võib ta anda asjakohaseid soovitusi. Nõukogu teeb oma otsused ja esitab oma soovitused poolte omavahelisel kokkuleppel. 
            
            
               2.3.Assotsiatsiooninõukogu kavandatav õigusakt
            
            
               Assotsiatsiooninõukogu, kes tegutseb kirjavahetuse teel, peab vastu võtma soovituse, mis puudutab edasijõudnud riigi staatusest tuleneva ELi–Maroko tegevuskava (2013–2017) pikendamist (edaspidi „kavandatav õigusakt“).
            
            
               Kavandatava õigusakti eesmärk on pikendada ühe aasta võrra edasijõudnud riigi staatusest tulenevat ELi–Maroko tegevuskava (2013–2017). Pikendamine võimaldab tagada Maroko edasijõudnud staatuse rakendamise järjepidevuse.
            
            
               3.Liidu nimel võetav seisukoht
            
            
               Seisukoht, mille Euroopa Liit võtab Euroopa – Vahemere piirkonna lepinguga asutatud assotsiatsiooninõukogus seoses edasijõudnud riigi staatusest tuleneva ELi–Maroko tegevuskava (2013–2017) pikendamist käsitleva soovituse vastuvõtmisega, põhineb käesolevale otsusele lisatud tegevuskava tekstil.
            
         
         
            
               Mõlemad pooled on korduvalt kinnitanud, et Euroopa Liidu ja Maroko vahel on mitmekesised ja elavad suhted ning et nad on kindlalt pühendunud nende suhete pidevale edasiarendamisele kõigis vastastikust huvi pakkuvates valdkondades. 
            
            
               Praeguses poliitilises kontekstis loob 2013.–2017. aasta tegevuskava pikendamine aluse ELi ja Maroko suhetele käesoleval aastal ja võimaldab alustada läbirääkimisi selleks, et määrata kindlaks ELi ja Maroko partnerluse järgmiste aastate suunad ja uued prioriteedid. 
            
            
               Tegevuskava pikendamine on seega Euroopa Liidu huvides.
            
            
               4.Õiguslik alus
            
            
               4.1.Menetlusõiguslik alus
            
            
               4.1.1.Põhimõtted
            
            
               ELi toimimise lepingu artikli 218 lõikes 9 on sätestatud, et „nõukogu võtab komisjoni ettepaneku põhjal vastu otsuse, millega kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.
            
            
               Mõiste „õigusliku toimega aktid“ hõlmab akte, millel on õiguslikud tagajärjed asjaomase organi suhtes kehtiva rahvusvahelise õiguse normide alusel. Selle alla kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  1
               .
            
            
               4.1.2.Kohaldamine käesoleval juhul
            
            
               Assotsiatsiooninõukogu on lepinguga (see tähendab Euroopa – Vahemere piirkonna lepinguga) loodud organ.
            
            
               Akt, mille assotsiatsiooninõukogu peab vastu võtma, on õigusliku toimega akt. 
            
            
               Kavandataval õigusaktil on õiguslik toime, kuna edasijõudnud riigi staatusest tuleneva ELi–Maroko tegevuskava (2013–2017) kehtivusaega pikendataks ühe aasta võrra (kuni 2018. aasta lõpuni).
            
            
               Kavandatava õigusaktiga ei täiendata ega muudeta lepingu institutsioonilist raamistikku.
            
            
               Seega on esildatud otsuse menetlusõiguslik alus ELi toimimise lepingu artikli 218 lõige 9.
            
            
               4.2.Materiaalõiguslik alus
            
            
               4.2.1.Põhimõtted
            
            
               ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatava akti eesmärgist ja sisust, millega seoses liidu nimel seisukoht võetakse. Kui kavandatava aktiga taotletakse kahte eesmärki või reguleeritakse kahte valdkonda ning üht neist võib pidada peamiseks, samas kui teine on pelgalt kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna puhul vajalik õiguslik alus.
            
            
               4.2.2.Kohaldamine käesoleval juhul
            
            
               Kavandatava õigusakti eesmärgiks ja sisuks on ennekõike kolmanda riigiga loodud assotsiatsiooni raames toimuv tegevus.
            
            
               Seega on esildatud otsuse materiaalõiguslik alus artikkel 217, mis on erinevate tegevuskava kohaste meetmete õigusraamistiku moodustava Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) õiguslikuks aluseks.
            
         
         
            
               4.3.Järeldus
            
            
               Esildatud otsuse õiguslik alus on ELi toimimise lepingu artikkel 217 koostoimes artikli 218 lõikega 9.
            
            
               5.Kavandatud akti avaldamine
            
            
               Kuna assotsiatsiooninõukogu õigusaktiga muudetakse tegevuskava kestust, tuleb see pärast vastuvõtmist avaldada Euroopa Liidu Teatajas.
            
            
               2018/0261 (NLE)
            
            
               Ühisettepanek:
            
            
               NÕUKOGU OTSUS,
            
            
               mis käsitleb Euroopa Liidu nimel võetavat seisukohta edasijõudnud riigi staatusest tuleneva ELi-Maroko tegevuskava (2013–2017) pikendamist käsitleva soovituse vastuvõtmise kohta assotsiatsiooninõukogus, mis on loodud Euroopa - Vahemere piirkonna lepinguga ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
            
            
               võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
            
            
               ning arvestades järgmist:
            
            
               (1)Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel (edaspidi „leping“), allkirjastati 26. veebruaril 1996 ja see jõustus 1. märtsil 2000
                  2
               .
            
            
               (2)Vastavalt lepingu artiklile 80 on assotsiatsiooninõukogule antud volitused võtta vastu otsuseid ja soovitusi.
            
            
               (3)16. detsembril 2013 võttis assotsiatsiooninõukogu vastu soovituse edasijõudnud riigi staatusest tuleneva ELi–Maroko tegevuskava (2013-2017)
                  3
                kohta. 
            
            
               (4)Selleks et tagada tegevuskava ja partnerluse tulevaste prioriteetide järjepidevus, peab assotsiatsiooninõukogu, kes tegutseb kirjavahetuse teel, vastu võtma soovituse, mis puudutab edasijõudnud riigi staatusest tuleneva ELi–Maroko tegevuskava (2013–2017) pikendamist.
            
            
               (5)Kuna otsusel on õiguslik toime, on asjakohane kehtestada assotsiatsiooninõukogus liidu nimel võetav seisukoht. 
            
            
               (6)2013.–2017. aasta tegevuskava pikendamine loob aluse ELi ja Maroko suhetele käesoleval aastal ja võimaldab pidada arutelusid, mille eesmärk on määrata kindlaks ELi ja Maroko partnerluse järgmiste aastate suunad ja uued prioriteedid, 
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
         
         
            
               Seisukoht, mis võetakse liidu nimel assotsiatsiooninõukogus, mis on loodud Euroopa – Vahemere piirkonna lepinguga ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel, seoses sellise otsuse vastuvõtmisega, mis puudutab edasijõudnud riigi staatusest tuleneva ELi–Maroko tegevuskava (2013–2017) pikendamist ühe aasta võrra, põhineb käesoleva otsuse lisas esitatud tekstil.
            
            
               Artikkel 2
            
            
               Käesolev otsus on adresseeritud komisjonile ja kõrgele esindajale.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Euroopa Kohtu 7. oktoobri 2014. aasta otsus kohtuasjas C–399/12: Saksamaa vs. nõukogu (OIV), ECLI:EU:C:2014:2258, punktid 61–64. 
               
               
                  
                     (2)
                  
                        Nõukogu ja komisjoni 24. jaanuari 2000. aasta otsus 2000/204/EÜ, ESTÜ Euroopa – Vahemere piirkonna lepingu sõlmimise kohta, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel (EÜT L 70, 18.3.2000, lk 1).
               
               
                  
                     (3)
                  
                        ELi ja Maroko assotsiatsiooninõukogu 16. detsembri 2013. aasta soovitus nr 1/2013, milles käsitletakse edasijõudnud riigi staatusest tuleneva, Euroopa naabruspoliitikaga hõlmatud ELi ja Maroko tegevuskava (2013) rakendamist (ELT L 352, 24.12.2013, lk 78).
               
            
      
    ---documentbreak--- 
      
         
               EUROOPA KOMISJON
            Brüssel,22.6.2018
            JOIN(2018) 19 final
            Ühisettepanek:
            LISA
            järgmise dokumendi juurde:
            NÕUKOGU OTSUS,
            mis käsitleb Euroopa Liidu nimel võetavat seisukohta edasijõudnud riigi staatusest tuleneva ELi-Maroko tegevuskava (2013–2017) pikendamist käsitleva soovituse vastuvõtmise kohta assotsiatsiooninõukogus, mis on loodud Euroopa - Vahemere piirkonna lepinguga ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel
            
               
         
         
            
               LISA
            
            
            
               ELi JA MAROKO ASSOTSIATSIOONINÕUKOGU SOOVITUS NR 01/2018,
            
            
               millega kiidetakse heaks edasijõudnud riigi staatusest tuleneva ELi–Maroko tegevuskava (2013–2017) pikendamine ühe aasta võrra
            
            
            
            
               ELi JA MAROKO ASSOTSIATSIOONINÕUKOGU,
            
            
            
               võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel (edaspidi „Euroopa – Vahemere piirkonna leping“),
            
            
            
               ning arvestades järgmist:
            
            
               (1)Euroopa – Vahemere piirkonna leping jõustus 1. märtsil 2000.
            
            
               (2)Euroopa – Vahemere piirkonna lepingu artikliga 80 tehakse assotsiatsiooninõukogule ülesandeks esitada soovitused, mida ta peab lepingu eesmärkide saavutamiseks vajalikuks.
            
            
               (3)Euroopa – Vahemere piirkonna lepingu artikli 90 kohaselt võtavad lepinguosalised kõik üld- või erimeetmed, mida on vaja kõnealusest lepingust tulenevate kohustuste täitmiseks, ja tagavad selle, et kõnealuses lepingus sätestatud eesmärgid saavutatakse.
            
            
               (4)Assotsiatsiooninõukogu töökorra artikliga 10 on ette nähtud võimalus võtta istungite vahel kirjaliku menetluse teel vastu soovitusi.
            
            
               (5)2013.–2017. aasta tegevuskava pikendamine loob aluse ELi ja Maroko suhetele käesoleval aastal ja võimaldab alustada läbirääkimisi selleks, et määrata kindlaks ELi ja Maroko partnerluse järgmiste aastate suunad ja uued prioriteedid. 
            
            
            
               SOOVITAB JÄRGMIST:
            
            
               Artikkel 1
            
         
         
            
               Kirjaliku menetluse korras tegutsev assotsiatsiooninõukogu soovitab pikendada ühe aasta võrra edasijõudnud riigi staatusest tulenevat ELi–Maroko tegevuskava (2013–2017).
            
            
            
               xx, ...[…2018]
            
            
               
                  ELi–Maroko assotsiatsiooninõukogu nimel
               
               
                  eesistuja
               
               
               
                  ***